
1. [bookmark: _Toc42252562][bookmark: _Toc224025866]BENDROSIOS NUOSTATOS
1.1. [bookmark: _Hlk20810791]AB „Miesto gijos“ (toliau – Bendrovė) mažos vertės pirkimų tvarkos taisyklės (toliau - Taisyklės) numato prekių, paslaugų ir darbų mažos vertės pirkimų (toliau – pirkimai) būdus ir jų procedūrų atlikimo tvarką, siekiant sudaryti pirkimo ar preliminariąją sutartį.
1.2. Taisyklių taikymo sritis – visiems Bendrovės struktūriniams padaliniams, kurių darbuotojai dalyvauja pirkimų vykdymo procedūrose.
1.3. Jeigu yra Taisyklių ir išorės ar vidinių Bendrovės teisės aktų, reglamentuojančių aprašomą darbų eigą, neatitikimų, vadovaujamasi teisės aktų nuostatomis.
1.4. Bendrovės įgalioti asmenys, atlikdami pirkimo procedūras veikia Bendrovės vardu.

2. [bookmark: _Toc42252563][bookmark: _Toc224025867]TRUMPINIAI, SĄVOKOS IR APIBRĖŽIMAI
2.1. Gynybos pirkimų įstatymas – Lietuvos Respublikos viešųjų pirkimų, atliekamų gynybos ir saugumo srityje, įstatymas;
2.2. Mažos vertės pirkimas (toliau - pirkimas) – tai toks pirkimas, kuris pagal Pirkimų įstatymo nuostatas gali būti laikomas mažos vertės pirkimu;
2.3. Mažos vertės pirkimų tvarkos aprašas - Mažos vertės pirkimų tvarkos aprašas, patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 (aktuali redakcija);
2.4. Neskelbiama apklausa – pirkimo būdas, kai Bendrovė kreipiasi į tiekėją (tiekėjus), kviesdama pateikti pasiūlymus;
2.5. Pirkimo organizatorius – Bendrovės vadovo ar jo įgaliotojo asmens paskirtas darbuotojas, kuris Bendrovės nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma pirkimo komisija. Pirkimo organizatoriai gali būti tik nepriekaištingos reputacijos asmenys. Asmenys gali būti paskirti pirkimų organizatoriais tik po to, kai pasirašo nešališkumo deklaraciją ir konfidencialumo pasižadėjimą, bei deklaruoja privačius interesus teisės aktų numatyta tvarka;
2.6. Pirkimų įstatymas – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas;
2.7. Pirkimų organizavimo aprašas – 5.09.01. Pirkimų proceso aprašas, patvirtintas Bendrovės generalinio direktoriaus 2024 m. gegužės 7 d. įsakymu Nr. T-7; 
2.8. Skelbiama apklausa – pirkimo būdas, kai Bendrovė apie atliekamą pirkimą paskelbia CVP IS priemonėmis (užpildo skelbimą apie pirkimą, vadovaudamasi Viešųjų pirkimų tarnybos nustatyta tvarka);
2.9. Pirkimo komisija (toliau – Komisija) – Bendrovės arba jos įgaliotosios organizacijos vadovo įsakymu (potvarkiu), vadovaujantis Pirkimų įstatymo 31 straipsniu/ Gynybos pirkimų įstatymo 10 straipsniu, sudaryta Komisija, kuri šių Taisyklių nustatyta tvarka organizuoja ir atlieka pirkimus;
2.10. VPĮ – Lietuvos Respublikos viešųjų pirkimų įstatymas;
2.11. Kitos Taisyklėse vartojamos sąvokos apibrėžtos Pirkimų įstatymo 2 straipsnyje.

3. [bookmark: _Toc224025868][bookmark: _Toc42252566]NUORODOS
3.1. Lietuvos Respublikos viešųjų pirkimų įstatymas 
(https://e-seimas.lrs.lt/portal/legalAct/lt/TAD/TAIS.30614/asr) (aktuali redakcija).
3.2. Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas 
(https://e-seimas.lrs.lt/portal/legalAct/lt/TAD/f82d89d12fcb11e79f4996496b137f39/asr) (aktuali redakcija).
3.3. Lietuvos Respublikos viešųjų pirkimų, atliekamų gynybos ir saugumo srityje, įstatymas (https://www.e-tar.lt/portal/lt/legalAct/TAR.E838D0C06065/asr) (aktuali redakcija).
3.4. Lietuvos Respublikos mokėjimų, atliekamų pagal komercines sutartis, vėlavimo prevencijos įstatymas (https://www.e-tar.lt/portal/lt/legalAct/TAR.3DCC460F8996/asr) (aktuali redakcija).
3.5. Numatomos viešojo pirkimo ir pirkimo vertės skaičiavimo metodika, patvirtinta Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 
(https://www.e-tar.lt/portal/lt/legalAct/b73b69f05bd711e79198ffdb108a3753/asr) (aktuali redakcija). 
3.6. Skelbimų rengimo ir išsiuntimo skelbti centrinės viešųjų pirkimų informacinės sistemos priemonėmis tvarkos aprašas, patvirtintas Viešųjų pirkimų tarnybos direktoriaus 2024 m. lapkričio 29 d. įsakymu Nr. 1S-190
(https://www.e-tar.lt/portal/lt/legalAct/18983533ae3611ef90b5ee8931e5ce5e/asr) (aktuali redakcija).
3.7. Mažos vertės pirkimų tvarkos aprašas, patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 
(https://e-seimas.lrs.lt/portal/legalAct/lt/TAD/a5a0b8525d0611e7a53b83ca0142260e/asr) (aktuali redakcija).
3.8. 5.09.01. Pirkimų proceso aprašas, patvirtintas 2024 m. gegužės 7 d. įsakymu Nr. T-7 (aktuali redakcija).

4. [bookmark: _Toc130391946][bookmark: _Toc224025869][bookmark: _Toc42252568]TAIKYTINOS TEISĖS AKTŲ NUOSTATOS
4.1. Šių Taisyklių nuostatos taikomos ir atliekant mažos vertės pirkimus, kurių objektas patenka į Gynybos pirkimų įstatymo reguliavimo sritį ir kurie nesusiję su įslaptinta informacija.
4.2. Mažos vertės pirkimams tiesiogiai taikomos tos Pirkimų įstatymo ir VPĮ nuostatos (kaip jos yra išvardintos Pirkimų įstatymo 37 str. 2 d.), kurios yra privalomos mažos vertės pirkimams. Kitos Pirkimų įstatymo ar VPĮ nuostatos taikomos, kai tai numatoma konkretaus pirkimo dokumentuose. Analogiškai taikomos yra ir Gynybos pirkimų įstatymo 17 straipsnio 2 dalies nuostatos.
4.3. Planuojant pirkimus ir jiems rengiantis, negali būti siekiama išvengti Taisyklėse nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos.
4.4. Pirkimo pradžia ir pabaiga suprantama taip, kaip ją apibrėžia Pirkimų įstatymas / Gynybos pirkimų įstatymas, išskyrus tuos atvejus, kai Pirkimų organizavimo aprašas kitaip apibrėžia pirkimo pradžios ar pabaigos momentą.
4.5. Bendrovė turi teisę savo iniciatyva nutraukti pradėtas pirkimo procedūras, jei atsirado aplinkybių, numatytų Pirkimų įstatymo 41 straipsnio 4 dalyje / Gynybos pirkimų įstatymo 81 straipsnio 4 dalyje ir privalo nutraukti pradėtas pirkimo procedūras, jei atsirado aplinkybių, numatytų Pirkimų įstatymo 41 straipsnio 3 dalyje / Gynybos pirkimų įstatymo 81 straipsnio 3 dalyje.
4.6. Pirkimo procedūrų įforminimą, procedūrinius veiksmus patvirtinančių dokumentų pildymą ir saugojimą, subjektą, atliekantį mažos vertės pirkimus, ir kitus klausimus reglamentuoja Pirkimų organizavimo aprašas.

5. [bookmark: _Toc130391947][bookmark: _Toc224025870]PIRKIMŲ VYKDYMO BŪDAI
	5.1. Skelbiama apklausa
	1. 
2. 
3. 
4. 
5. 
5.1. 
5.2. Neskelbiama apklausa

	5.1.1. Atliekama CVP IS priemonėmis, užpildant skelbimą apie pirkimą, vadovaujantis Viešųjų pirkimų tarnybos nustatyta tvarka.
	5.2.1. Atliekama apklausiant pasirinktą tiekėjų skaičių žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip) arba raštu (CVP IS priemonėmis, elektroniniu paštu, paštu, faksu ar kitomis priemonėmis). Visiems apklausiamiems tiekėjams turėtų būti suteikta vienoda informacija. 

	5.1.2. Pirkimas skelbiamos apklausos būdu gali būti vykdomas visais atvejais (net kai Taisyklės leidžia rinktis paprastesnį pirkimo būdą (neskelbiamą apklausą raštu ar žodžiu)).
	5.2.2. Neskelbiama apklausa gali būti atliekama:
5.2.2.1. jei numatoma pirkimo sutarties vertė yra ne didesnė kaip 25 000 Eur (dvidešimt penki tūkstančiai eurų) be PVM;
5.2.2.2. jei pirkime, apie kurį buvo skelbta, nebuvo gauta pasiūlymų arba visi pasiūlymai yra nepriimtini arba netinkami, o pirminės pirkimo sąlygos iš esmės nekeičiamos (pirkimas vykdomas CVP IS ir kviečiami visi pasiūlymus teikę tiekėjai);
5.2.2.3. kai dėl įvykių, kurių Bendrovė negalėjo iš anksto numatyti, būtina ypač skubiai įsigyti prekių, paslaugų ar darbų;
5.2.2.4. kai paslaugos perkamos po projekto konkurso, apie kurį buvo skelbta CVP IS, jeigu pirkimo sutartis sudaroma pagal projekto konkurse nustatytas taisykles ir perkama iš projekto konkurso laimėtojo arba vieno iš jų. Pastaruoju atveju į apklausą kviečiami visi laimėtojai (pirkimas vykdomas CVP IS);
5.2.2.5. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:
a. pirkimo tikslas yra sukurti arba įsigyti unikalų meno kūrinį ar meninį atlikimą;
b. konkurencijos nėra dėl techninių priežasčių; 
c. dėl išimtinių teisių, įskaitant intelektinės nuosavybės teises, apsaugos.
Šio punkto b ir c papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas Bendrovės, dirbtinai sugriežtinus pirkimo reikalavimus;
5.2.2.6. jeigu perkamos prekės gaminamos tik mokslinių tyrimų, eksperimentų, studijų ar eksperimentinės plėtros tikslais ir jeigu tokiu pirkimu nesiekiama įsigyjamų prekių masine gamyba sustiprinti komercinio pajėgumo arba padengti mokslinių tyrimų ir eksperimentinės plėtros išlaidų (pirkimas vykdomas CVP IS);
5.2.2.7. jeigu Bendrovė pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, Bendrovei reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų. Tokių sutarčių, kaip ir pasikartojančių sutarčių, trukmė paprastai negali būti ilgesnė kaip 3 metai, skaičiuojant nuo pradinės pirkimo sutarties sudarymo momento;
5.2.2.8. jeigu prekės kotiruojamos ir perkamos prekių biržoje;
5.2.2.9. jeigu yra trumpalaikės ypač palankios sąlygos, leidžiančios reikalingas prekes įsigyti už daug mažesnę negu rinkos kainą;
5.2.2.10. kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjo atžvilgiu taikomos panašios procedūros pagal šalies, kurioje jis registruotas, teisės aktus;
5.2.2.11. kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra visos šios sąlygos kartu:
a. visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai;
b. pirminė pirkimo sutartis buvo sudaryta paskelbus apie pirkimą šiose Taisyklėse nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę;
c. nauji pirkimai atliekami nuo pirminės pirkimo sutarties sudarymo momento praėjus ne ilgesniam kaip 3 metų laikotarpiui;
5.2.2.12. jei perkamos prekės ir paslaugos naudojant reprezentacinėms išlaidoms skirtas lėšas;
5.2.2.13. jei perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai, tiesiogiai iš leidėjų įsigyjami leidiniai;
5.2.2.14. jei perkamos prekės iš valstybės rezervo;
5.2.2.15. jei perkamos licencijos naudotis bibliotekiniais dokumentais ar duomenų (informacinėmis) bazėmis;
5.2.2.16. jei perkamos Bendrovės darbuotojų mokymo ir konferencijų paslaugos;
5.2.2.17. jei perkamos ekspertų komisijų, komitetų, tarybų narių, taip pat jų pasitelkiamų ekspertų teikiamos nematerialaus pobūdžio (intelektinės) paslaugos;
5.2.2.18. jei perkamos prekės, gaminamos ir (ar) naudojamos tik mokslinių tyrimų, eksperimentų, studijų ar eksperimentinės plėtros tikslais, kai norimo rezultato negalima pasiekti naudojant kitus tokios pačios paskirties gaminius ir kai šios prekės yra tiesiogiai susijusios su moksliniais tyrimais ir eksperimentine plėtra;
5.2.2.19. jei perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos teikėjo;
5.2.2.20. jei Pirkimo iniciatorius pagrindžia sprendimą apklausti pasirinktą skaičių tiekėjų (užpildoma Taisyklių 1 priede pateikta forma) ir gauna Generalinio direktoriaus pritarimą;
5.2.2.21. dalyvavimo parodose paslaugos, kai jos įsigyjamos iš parodos organizatoriaus pagal visiems paslaugų gavėjams taikomą vienodą paslaugų kainodarą;
5.2.2.22. žemės ūkio ir maisto produktai, kai jie įsigyjami iš trumposios maisto tiekimo grandinės;
5.2.2.23. visais kitais atvejais, kai atitinkamą pirkimą atlikti neskelbiant leidžia Pirkimų  įstatymas, taip pat VPĮ ar Mažos vertės pirkimų tvarkos aprašas, kiek tai neprieštarauja Pirkimų įstatymui .

	5.1.3. Reikalavimai pirkimo dokumentų rengimui:
5.1.3.1. Pirkimo dokumentai rengiami vadovaujantis Lietuvos Respublikos valstybinės kalbos įstatymu. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.
5.1.3.2. Pirkimo dokumentai turi būti tikslūs, aiškūs, be dviprasmybių, bei pakankamai išsamūs, kad tiekėjai galėtų pateikti pasiūlymus, o Bendrovė nupirkti tai, ko reikia.
5.1.3.3. Konkretus pirkimo dokumentų turinys nustatomas atsižvelgiant į pirkimo objekto specifiką, tačiau Bendrovė pati pasirenka kuri Pirkimų įstatymo 48 straipsnyje pateikiama informacija ir kokia apimtimi yra reikalinga.
	5.2.3. Reikalavimai pirkimo dokumentų rengimui:
5.2.3.1. Pirkimo dokumentai rengiami šių Taisyklių 5.2.2.2. (kai nekeičiamos pirminės sąlygos), 5.2.2.4. (po projekto konkurso) ir 5.2.2.6. (perkamos prekės gaminamos tik mokslinių tyrimų, eksperimentų, studijų ar eksperimentinės plėtros tikslais) punktuose nustatytais atvejais. Kitais atvejais pirkimo dokumentai gali būti nerengiami, o jei nusprendžiama juos rengti, jų turinys nustatomas Bendrovės nuožiūra kiekvieno pirkimo atveju;
5.2.3.2. Pirkimo dokumentai turi būti tikslūs, aiškūs, be dviprasmybių, bei pakankamai išsamūs, kad tiekėjai galėtų pateikti pasiūlymus, o Bendrovė nupirkti tai, ko reikia.

	5.1.4. Pirkimo vykdymo eiga:
5.1.4.1. Nustatomas pasiūlymų pateikimo terminas, kuris negali būti trumpesnis kaip 3 darbo dienos nuo skelbimo paskelbimo CVP IS dienos. Nustatant pasiūlymo pateikimo terminą, turi būti atsižvelgiama į laiką, reikalingą Viešųjų pirkimų tarnybai skelbimui paskelbti (1 darbo diena);
5.1.4.2. Paskelbiamas skelbimas apie pirkimą Viešųjų pirkimų tarnybos nustatyta tvarka;
5.1.4.3. Jei gauta paklausimų dėl pirkimo dokumentų, pirkimo dokumentuose nustatyta tvarka teikiami paaiškinimai ar patikslinimai. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir Bendrovės iniciatyva. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami Bendrovės iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei Bendrovė paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Nukėlus pasiūlymų pateikimo terminą skelbimas dėl pakeitimų ar papildomos informacijos nepildomas;
5.1.4.4. Suėjus pasiūlymų pateikimo terminui susipažįstama su CVP IS priemonėmis pateiktais pasiūlymais;
5.1.4.5. Atliekamas gautų pasiūlymų vertinimas pirkimo dokumentuose nustatytomis sąlygomis ir tvarka. Bendrovė gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas. Jeigu reikia, į tiekėjus kreipiamasi prašant paaiškinti, patikslinti ar papildyti pateiktus pasiūlymus; 
5.1.4.6. Kai Bendrovė ekonomiškai naudingiausią pasiūlymą išrenka pagal kainos kriterijų, ji gali nuspręsti vertinti tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. Informacija, kad bus taikomas šiame punkte nurodytas pasiūlymų vertinimo modelis, nurodoma pirkimo dokumentuose. Šio punkto nuostatos netaikomos, jeigu pirkimo dokumentuose numatyta derybų galimybė;
5.1.4.7. Tiekėjai informuojami apie patikrinimo rezultatus. Teisę dalyvauti tolesnėse pirkimo procedūrose turi pirkimo dokumentuose keliamus reikalavimus atitinkantys tiekėjai. Jei tiekėjas šalinamas iš pirkimo, tiekėjui nurodomas jo pasiūlymo atmetimo pagrindas;
5.1.4.8. Sudaroma pasiūlymų eilė. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas;
5.1.4.9. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus, atitinka reikalavimus dėl nacionalinio saugumo (jei tokie buvo taikyti) ir tiekėjo siūloma kaina nėra per didelė ir Bendrovei nepriimtina. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas Bendrovės prieš pradedant pirkimo procedūrą, ir Bendrovė pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Kaina laikytina per didele ir nepriimtina, jei ji viršija pirkimui skirtas lėšas, numatytas prieš pradedant pirkimo procedūrą. Pirkimui skirtų lėšų suma, nustatyta ir užfiksuota Bendrovės rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, Bendrovei ekonomiškai naudingiausiame pasiūlyme nurodyta kaina yra priimtina ir Bendrovė gali pagrįsti šios kainos priimtinumą ir suderinamumą su racionalaus lėšų naudojimo principu;
5.1.4.10. Tiekėjai apie procedūros rezultatus informuojami vadovaujantis Pirkimų įstatymo 68 straipsnio/ Gynybos pirkimų įstatymo 47 straipsnio reikalavimais;
5.1.4.11. Jei priimamas sprendimas nesudaryti pirkimo sutarties ar preliminariosios sutarties arba pradėti pirkimą iš naujo – tiekėjai apie tai informuojami, nurodant tokio sprendimo priežastis.
5.1.4.12. Pirkimo dokumentuose gali būti numatoma galimybė derėtis, tokiu atveju derybų eiga, procedūra ir atvejai, kuriais bus deramasi, aprašomi konkretaus pirkimo dokumentuose. Kitos pirkimo dokumentų nuostatos susijusios su pirkimo vykdymo eiga, numatyta šiose Taisyklėse, atitinkamai pakoreguojamos pirkimo dokumentuose atsižvelgiant į numatomą derybų eigą.
5.1.4.13. Neatsižvelgiant į tai ar toks pašalinimo pagrindas buvo nurodytas pirkimo dokumentuose, bei įvertinusi, kad tiekėjo pašalinimas iš pirkimo procedūros proporcingas vertinamam tiekėjo elgesiui, Bendrovė gali pašalinti tiekėją iš pirkimo procedūros:
5.1.4.13.1. jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Bendrovė dėl to turi įtikinamų duomenų;
5.1.4.13.2. jeigu tiekėjas pirkimo metu pateko į interesų konflikto situaciją, kaip apibrėžta Pirkimų įstatymo 33 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė pirkimo komisijos ar Bendrovės sprendimus ir šių sprendimų pakeitimas prieštarautų Pirkimų įstatymo nuostatoms;
5.1.4.13.3. jeigu tiekėjas pirkimo metu ėmėsi neteisėtų veiksmų, siekdamas daryti įtaką Bendrovės sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Bendrovės sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Bendrovė gali tai įrodyti bet kokiomis teisėtomis priemonėmis;
5.1.4.13.4. jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (esant šiam pašalinimo pagrindui Bendrovė privalomai pašalina tiekėją iš tolesnės pirkimo procedūros).
	5.2.4. Pirkimo vykdymo eiga:
5.2.4.1. Į tiekėją (-us) kreipiamasi žodžiu arba raštu. Jei kreipiamasi raštu – nurodomas pasiūlymų pateikimo terminas. Jis nustatomas toks, kad tiekėjui pakaktų laiko parengti pasiūlymą;
5.2.4.2. Tais atvejais, kai kreipiamasi į vieną tiekėją (išskyrus atvejį, kai neskelbiama apklausa vykdoma po neįvykusio skelbiamo pirkimo 5.2.2.2. punkto pagrindu), su tokiu tiekėju gali būti vykdomos tiesioginės derybos dėl pirkimo sutarties sudarymo, kurios apima kainą ir visas pirkimo sutarties nuostatas. Formalių reikalavimų derybų vykdymo procedūrai tokiu atveju nėra. Šalims nepasiekus susitarimo, pirkimo procedūra baigiasi nesudarius pirkimo sutarties;
5.2.4.3. Tais atvejais, kai buvo rengiami pirkimo dokumentai, pirkimo procedūros vykdomos juose nurodyta tvarka. Jei buvo rengiami pirkimo dokumentai ir kreipiamasi į daugiau nei vieną tiekėją pagal analogiją taikomi Taisyklių 5.1.4.3 – 5.1.4.13 punktai.

6. PIRKIMO SUTARTIES SUDARYMAS IR TURINYS
6.1. Tiekėjui, kurio pasiūlymas pripažįstamas laimėjusiu, siūloma sudaryti pirkimo ar preliminariąją sutartį.
6.2. Kai pirkimo sutartis sudaroma raštu, joje turi būti nurodoma:
6.2.1. perkamos prekės, paslaugos ar darbai, preliminarus, o jeigu įmanoma – tikslus jų kiekis (apimtis);
6.2.2. kainodaros taisyklės;
6.2.3. mokėjimo tvarka. Mokėjimo laikotarpiai turi atitikti Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo 5 straipsnyje nustatytus reikalavimus;
6.2.4. sutarties prievolių įvykdymo terminai;
6.2.5. kita informacija, nurodyta Pirkimų įstatymo 94 straipsnyje, pirkimo sutartyje pateikiama pagal poreikį, atsižvelgiant į pirkimo objekto specifiką.
6.3. Vykdydama neskelbiamą apklausą, Bendrovė gali sudaryti pirkimo sutartį nesilaikydama pirkimo sutarties turiniui nustatytų reikalavimų.
6.4. Sudarant sutartį Gynybos pirkimų įstatymo pagrindu, jos sudarymui ir turiniui taikomi Gynybos pirkimų įstatymo 52 str. 5, 8 ir 9 dalių reikalavimai. 

7. [bookmark: _Toc42252569][bookmark: _Toc224025872][bookmark: _Hlk61949710]BAIGIAMOSIOS NUOSTATOS
7.1. Dokumento rengėjas yra atsakingas už taisyklių aktualumo užtikrinimą, tobulinimą ir pakeitimus.

8. [bookmark: _Toc224025873]PRIEDAI
8.1. Kreipimosi dėl pritarimo pirkti neskelbiamos apklausos būdu forma (1 priedas).
_______________


1 priedas 
KREIPIMOSI DĖL PRITARIMO PIRKTI NESKELBIAMOS APKLAUSOS BŪDU FORMA


Kreipimasis dėl pritarimo vykdyti pirkimą neskelbiamos apklausos būdu pagal Taisyklių 5.2.2.20 p.: 

Pirkimo informacija
	1. 
	Pirkimo pavadinimas
	

	2. 
	Pirkimų plano metai ir eil. Nr. (PL)
	

	3. 
	Numatoma pirkimo vertė Eur be PVM
	

	4. 
	Sutarties trukmė
	

	5. 
	Sutarties objekto gyvavimo ciklo trukmė (pildoma, kai planuojama įsigyti informacinių technologijų sprendimus, sistemas, specializuotą įrangą, reikalausiančią priežiūros, vystymo, palaikymo paslaugų ir/ ar atnaujinimo (licencijų) 
	



Rinkos tyrimo informacija
	6. 
	Rinkos tyrime dalyvavę tiekėjai:
(pateikiama informacija apie visus tiekėjus, į kuriuos buvo kreiptasi, net jei gautas neigiamas atsakymas dėl galimybės pasiūlyti pirkimo objektą)
	(Tiekėjo pavadinimas, kontaktinio asmens informacija ir kontaktai)
	(Siūloma kaina/įkainiai)

	a)
	Tiekėjas Nr. 1
	
	

	b)
	Tiekėjas Nr. 2
	
	

	c)
	Tiekėjas n...
	
	

	7. 
	Apibendrinta informacija apie rinkos tyrimo rezultatus
	(Rinkos tyrimas turi būti atliekamas ne tik kainos apimtyje, bet ir pasirinkto objekto apimtyje (apjungtas prekių/ paslaugų paketas, išskaidytas prekių/ paslaugų paketas, sutarties vykdymo sąlygos, galimos alternatyvos).

	a)
	Siūlomas pagrindinis sprendinys
	Pateikiami argumentai dėl pagrindinio sprendinio naudingumo Bendrovės interesams. Pateikiama informacija (skaičiavimai), kodėl pasirinktas modelis yra ekonomiškai naudingesnis lyginant su skelbiamu pirkimu.

	b)
	Siūloma alternatyva Nr. 1
	Nurodoma alternatyva ir galimos neigiamos tokio sprendinio pasekmės Bendrovei. Pateikiama informacija, kokios rizikos atsirastų, vykdant skelbiamą pirkimą, ir detalizuojama, kodėl pasirinktas modelis.

	c)
	Siūloma alternatyva Nr. ...
	Nurodoma alternatyva ir galimos neigiamos tokio sprendinio pasekmės Bendrovei. Pateikiama informacija, kokios rizikos atsirastų, vykdant skelbiamą pirkimą, ir detalizuojama, kodėl pasirinktas modelis.



Jei pirkimo objektas gali įtakoti kitus Bendrovės pirkimus ateityje (informacinių technologijų sprendimai, specializuota įranga ir kt.), galimos neigiamos pasekmės Bendrovei dėl ateities ilgalaikių įsipareigojimų
	8. 
	Prielaidos dėl pirkimų dėl to paties pirkimo objekto, iš to paties tiekėjo neskelbiant ateityje
	Informacija, ar šis konkretus pirkimo objektas dėl jo specifiškumo, nesudarys prielaidų ateityje neskelbiant pirkti tik iš to paties konkretaus tiekėjo (autorinės ir kitos intelektinės nuosavybės teisės, techninės-meninės priežastys ir kt.). 

	9. 
	Ar buvo įvertinta visos galimos išlaidos pirkimo objekto gyvavimo ciklui
	Nurodomos galimos išlaidos pirkimo objekto gyvavimo ciklui (kartu su ateities pirkimais iš to paties konkretaus tiekėjo: techninis palaikymas, vystymo ir/ar modifikavimo ir/ar pan.).



Prašymas dėl pritarimo
	10. 
	Pirkimo būdas 
	Neskelbiama apklausa su Generalinio direktoriaus pritarimu.

	11. 
	Apklausiamų tiekėjų skaičius
	Nurodomas apklausiamų tiekėjų skaičius ir pagrindimas, kodėl apklausti didesnį tiekėjų skaičių Bendrovei netikslinga.

	12. 
	Apklausiami tiekėjai
	Įvardinamas (-i) tiekėjas (-ai), nurodant pavadinimą ir kontaktinius duomenis. 

	a)
	Tiekėjas Nr. 1
	

	b)
	Tiekėjas ...
	

	13. 
	Kita svarbi informacija
	Nurodoma kita svarbi informacija

